Source: https://www.riigiteataja.ee/akt/30206
Timestamp: 2020-07-09 18:58:37+00:00

Document:
Eesti Vabariigi põllumajandusreformi seaduse muutmise seadus – Riigi Teataja
Eesti Vabariigi põllumajandusreformi seaduse muutmise seadus
RT I 1994, 52, 880
(õ) 26.11.2008 22:55
otsusega nr. 385
Eesti Vabariigi põllumajandusreformi seaduses (RT 1992, 10, 143 ja 36, 474) tehakse järgmised muudatused:
§ 1. Paragrahvi 12 3.lõige muudetakse ja sõnastatakse järgmiselt:
"(3) Eesti Vabariigi osa erastamisel on selle omandamise eesõigus maareformi seaduse § 10 2. lõikes sätestatud õigustatud subjektidel, nende puudumisel antud kohaliku omavalitsuse haldusterritooriumil põllumajandusliku tootmisega tegelevatel isikutel."
§ 2. Paragrahvi 19 täiendatakse 5. lõikega järgmises sõnastuses:
"(5) Likvideerimise või reorganiseerimise kava ei tohi piirata õigustatud subjektide õigust vabalt käsutada oma ühistatud vara- ja/või tööosakut."
§ 3. Paragrahvi 21 täiendatakse 5. lõikega järgmises sõnastuses:
"(5) Vara eraldamine müügiks avaliku enampakkumise korras on lubatud ainult selle vara osas, mida ükski õigustatud subjekt ei taotle."
§ 4. Paragrahvi 26 1. lõikele lisatakse pärast sõnu "vara maksumusest" sõnad "seisuga 1992. aasta 1. jaanuar".
§ 5. Paragrahvis 28:
1) esimese lõike punkti 1 täiendatakse pärast sõna "reformikomisjonile" sõnadega "või reformihaldurile, kes on kohustatud õigustatud subjekti kaebuse läbi vaatama 20 päeva jooksul,";
2) esimese lõike punkt 2 muudetakse ja sõnastatakse järgmiselt: "reformikomisjoni või reformihalduri otsuse peale edasi kaevata kohaliku omavalitsuse volikogule, kes vaatab kaebuse läbi ühe kuu jooksul.";
3) kolmas lõige muudetakse ja sõnastatakse järgmiselt:
"(3) Kohaliku omavalitsuse volikogu otsuse peale edasikaebamine toimub halduskohtumenetluse seadustikus sätestatud korras."
§ 6. Seadust täiendatakse paragrahviga 28.1 järgmises sõnastuses:
"§ 281. Reformihaldur
(6) Reformihalduri nimetamise päevast alates loetakse kehtetuks reformikomisjoni volitused ja need lähevad üle reformihaldurile. Reformikomisjon on kohustatud reformihaldurile üle andma kõik reformi läbiviimisega seotud dokumendid."
§ 7. Seadust täiendatakse §-ga 282 järgmises sõnastuses:
"§ 282. Reformihalduri pädevus
(5) Reformihaldur viib käesolevas paragrahvis nimetatud toimingud lõpule hiljemalt kuue kuu jooksul, alates ametisse nimetamise päevast. Nimetatud tähtaega võib põllumajandusminister mõjuvatel põhjustel pikendada."
§ 8. Seadust täiendatakse §-ga 283 järgmises sõnastuses:
"§ 283. Reformihalduri kulud
(2) Reformihalduri kulud ja tasu kinnitab põllumajandusminister. Tasu suurus ei tohi olla väiksem kui 5% reservfondi suurusest."
§ 9. Seadust täiendatakse §-ga 284 järgmises sõnastuses:
"§ 284. Vastutus
Reformihaldur, reformitava ühismajandi juhtkond ja reformikomisjoni liikmed on ametiisikud, kes täidavad käesolevast seadusest ja teistest õigusaktidest tulenevaid ülesandeid ning kannavad tsiviil- ja kriminaalvastutust seadustes või muudes õigusaktides kehtestatud korras."

References: § 1
 § 10

§ 2

§ 3

§ 4

§ 5

§ 6

§ 7

§ 8

§ 9